proxectonos/corpus_dominio_legal_administrativo_tmp huggingface dataset:
RESOLUCIÓN do 30 de abril de 2018 pola que se publican dúas modificacións do plan de estudos de máster universitario en Asesoramento Xurídico Empresarial.
Universidade da Coruña — III. Outras disposicións — 24/05/2018

O plan de estudos da titulación de máster universitario en Asesoramento Xurídico Empresarial pola Universidade da Coruña foi publicado por Resolución do 27 de decembro de 2011 no Boletín Oficial del Estado, BOE do 18 de xaneiro de 2012, unha vez establecido o carácter oficial do título por Acordo do Consello de Ministros do 22 de xaneiro de 2010 (publicado no BOE do 26 de febreiro por Resolución da Secretaría Xeral de Universidades do 9 de febreiro de 2010).
A Universidade da Coruña presentou dúas solicitudes de modificación do plan de estudos do dito máster, unha para inicio no curso 2012/13 e outra para inicio no curso 2016/17, que obtiveron o informe favorable da Axencia para a Calidade do Sistema Universitario de Galicia (ACSUG).
O Real decreto 1393/2007, do 29 de outubro, polo que se establece a ordenación das ensinanzas universitarias oficiais, modificado polo Real decreto 861/2010, do 2 de xullo, dispón no artigo 28 o procedemento para a modificación de plans de estudo conducentes á obtención de títulos xa verificados.
Polo exposto,
Publicar o plan de estudos conducente á obtención do título de máster universitario en Asesoramento Xurídico Empresarial pola Universidade da Coruña coas modificacións aprobadas, que se estrutura segundo consta no anexo.
A Coruña, 30 de abril de 2018
Código RUCT: 4311050.
Estrutura das ensinanzas (Real decreto 1393/2007, anexo I, número 5.1).
Plan de estudos que se inicia no curso 2016/17 por modificación do anterior.
1. Rama de coñecemento a que se adscribe o título: Ciencias Sociais e Xurídicas.
2. Distribución do plan de estudos en créditos ECTS, por tipo de materia:
3. Especialidades do título:
– Dereito Inmobiliario e da Construción.
– Dereito Ambiental.
– Dereito Urbanístico.
4. Contido do plan de estudos.
1º curso.
2º curso.
A unidade temporal de todas as materias é cuadrimestral.
5. Condicións de terminación.
O alumnado deberá elixir unha especialidade e superar 90 créditos ECTS, distribuídos como se indica no punto 2, para obter o título de máster universitario en Asesoramento Xurídico Empresarial.
1. Rama de coñecemento á que se adscribe o título: Ciencias Sociais e Xurídicas.
2. Distribución do plan de estudos en créditos ECTS, por tipo de materia:
3. Especialidades do título:
– Dereito Inmobiliario e da Construción.
– Dereito Urbanístico.
– Dereito Ambiental.
4. Contido do plan de estudos.
5. Condicións de terminación.
O alumnado deberá elixir unha especialidade e superar 90 créditos ECTS, distribuídos como se indica no punto 2, para obter o título de máster universitario en Asesoramento Xurídico Empresarial.
RESOLUCIÓN do 30 de abril de 2018 pola que se publica o plan de estudos de máster universitario en Bioinformática para Ciencias da Saúde.
Universidade da Coruña — III. Outras disposicións — 24/05/2018

O máster universitario en Bioinformática para Ciencias da Saúde obtivo a verificación do plan de estudos polo Consello de Universidades, previo informe favorable da Axencia para a Calidade do Sistema Universitario de Galicia, e a autorización da Comunidade Autónoma de Galicia para a súa implantación. Por Acordo do Consello de Ministros do 7 de outubro de 2016 estableceuse o carácter oficial do título e a súa inscrición no Rexistro de Universidades, Centros e Títulos (RUCT) (publicado no Boletín Oficial del Estado, BOE do 26 de outubro, por Resolución da Secretaría Xeral de Universidades do 14 de outubro de 2016).
Polo exposto, de conformidade co disposto no artigo 35.4 da Lei orgánica 6/2001, de universidades, na redacción dada pola Lei orgánica 4/2007,
Publicar o plan de estudos conducente á obtención do título de máster universitario en Bioinformática para Ciencias da Saúde pola Universidade da Coruña, que se estrutura segundo consta no anexo.
A Coruña, 30 de abril de 2018
Código RUCT: 4315703.
Estrutura das ensinanzas (Real decreto 1393/2007, anexo I, número 5.1).
1. Rama de coñecemento a que se adscribe o título: Enxeñaría e Arquitectura.
2. Distribución do plan de estudos en créditos ECTS, por tipo de materia:
3. Contido do plan de estudos.
1º curso.
2º curso.
Do módulo optativo en función do título de acceso é necesario realizar 18 créditos dos 36 ofertados, para o que a comisión do máster recomendaralle ao alumnado, dependendo do título de procedencia, cursar 3 determinadas materias.
O máster consta de dúas orientacións que se deben entender como dúas posibles vías formativas. O alumnado pode elixir unha desas orientacións e realizar 4 das 5 materias optativas que se ofertan por orientación, ou ben realizar unha opción mixta en que o alumnado ten que escoller 4 materias das 9 optativas que se ofertan entre as dúas orientacións (hai unha materia optativa común ás dúas orientacións).
Os 12 créditos optativos correspondentes ás 4 materias citadas no parágrafo anterior, xunto cos 18 créditos do módulo optativo en función do título de acceso sumarán os 30 créditos optativos necesarios neste máster para obter o título.
A unidade temporal de todas as materias é cuadrimestral e existe un equilibrio de créditos entre cuadrimestres, que deberá ser respectado no caso de producirse unha modificación da organización temporal das materias.
4. Condicións de terminación.
O alumnado deberá superar 90 créditos ECTS, distribuídos como se indica nos puntos 2 e 3, para obter o título de máster universitario en Bioinformática para Ciencias da Saúde.
RESOLUCIÓN do 30 de abril de 2018 pola que se publica o plan de estudos de máster universitario en Eficiencia e Aproveitamento Enerxético.
Universidade da Coruña — III. Outras disposicións — 24/05/2018

O máster universitario en Eficiencia e Aproveitamento Enerxético obtivo a verificación do plan de estudos polo Consello de Universidades, previo informe favorable da Axencia para a Calidade do Sistema Universitario de Galicia, e a autorización da Comunidade Autónoma de Galicia para a súa implantación. Por Acordo do Consello de Ministros do 7 de outubro de 2016 estableceuse o carácter oficial do título e a súa inscrición no Rexistro de Universidades, Centros e Títulos (RUCT) (publicado no Boletín Oficial del Estado, BOE do 26 de outubro, por Resolución da Secretaría Xeral de Universidades do 14 de outubro de 2016).
Polo exposto, de conformidade co disposto no artigo 35.4 da Lei orgánica 6/2001, de universidades, na redacción dada pola Lei orgánica 4/2007,
Publicar o plan de estudos conducente á obtención do título de máster universitario en Eficiencia e Aproveitamento Enerxético pola Universidade da Coruña, que se estrutura segundo consta no anexo.
A Coruña, 30 de abril de 2018
Código RUCT: 4315731.
Estrutura das ensinanzas (Real decreto 1393/2007, anexo I, número 5.1).
1. Rama de coñecemento a que se adscribe o título: Enxeñaría e Arquitectura.
2. Distribución do plan de estudios en créditos ECTS, por tipo de materia:
3. Contido do plan de estudos.
O alumnado debe elixir 24 créditos optativos entre o total dos créditos optativos ofertados.
A unidade temporal de todas as materias é cuadrimestral, a excepción do traballo fin de máster que ten carácter anual, existindo un equilibrio de créditos entre o 1º e o 2º cuadrimestre, que deberá ser respectado no caso de producirse unha modificación da organización temporal das materias.
4. Condicións de terminación.
O alumnado deberá superar 72 créditos ECTS, distribuídos como se indica no punto 2, para obter o título de máster universitario en Eficiencia e Aproveitamento Enerxético.
RESOLUCIÓN do 14 de maio de 2018 pola que se dá publicidade aos convenios de colaboración subscritos no primeiro cuadrimestre do ano 2018.
Axencia Turismo de Galicia — III. Outras disposicións — 24/05/2018

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), establece que cada consellería ou entidade da Xunta de Galicia debe facer pública no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para darlle cumprimento a esa obriga,
Primeiro. Darlle publicidade á relación dos convenios de colaboración subscritos pola Axencia Turismo de Galicia nos meses de xaneiro, febreiro, marzo e abril do ano 2018, que se incorpora como anexo a esta resolución.
Santiago de Compostela, 14 de maio de 2017
RESOLUCIÓN do 30 de abril de 2018 pola que se publica a modificación do plan de estudos de máster universitario en Literatura, Cultura e Diversidade.
Universidade da Coruña — III. Outras disposicións — 24/05/2018

O plan de estudos da titulación de máster universitario en Literatura, Cultura e Diversidade pola Universidade da Coruña foi publicado por Resolución do 30 de maio de 2012 no Boletín Oficial del Estado, BOE do 20 de xuño, unha vez establecido o carácter oficial do título por Acordo do Consello de Ministros do 24 de febreiro de 2012 (publicado no BOE do 26 de marzo por Resolución da Secretaría Xeral de Universidades do 5 de marzo de 2012).
A Universidade da Coruña presentou unha solicitude de modificación do plan de estudos do dito máster que obtivo o informe favorable da Axencia para a Calidade do Sistema Universitario de Galicia (ACSUG).
O Real decreto 1393/2007, do 29 de outubro, polo que se estableceu a ordenación das ensinanzas universitarias oficiais, modificado polo Real decreto 861/2010, do 2 de xullo, dispón no artigo 28 o procedemento para a modificación de plans de estudo conducentes á obtención de títulos xa verificados.
Polo exposto,
Publicar o plan de estudos conducente á obtención do título de máster universitario en Literatura, Cultura e Diversidade pola Universidade da Coruña coas modificacións aprobadas, que se estrutura segundo consta no anexo e con efectos desde o curso académico 2016/17.
A Coruña, 30 de abril de 2018
Plan de estudos que se inicia no curso 2016/17 por modificación do anterior.
Código RUCT: 4312816.
Estrutura das ensinanzas (Real decreto 1393/2007, anexo I, número 5.1).
1. Rama de coñecemento a que se adscribe o título: Artes e Humanidades.
2. Distribución do plan de estudos en créditos ECTS, por tipo de materia:
3. Especialidades do título:
– Español.
Para obter esta especialidade cómpre elixir o módulo optativo Literatura e Cultura no Ámbito Hispánico.
– Galego-Portugués.
Para obter esta especialidade cómpre elixir o módulo optativo Literatura e Cultura no Ámbito Galego-Portugués.
4. Contido do plan de estudos.
A unidade temporal de todas as materias é cuadrimestral.
5. Condicións de terminación.
O alumnado deberá optar por unha das especialidades indicadas no punto 3 e superar 60 créditos ECTS, distribuídos como se indica no punto 2, para obter o título de máster universitario en Literatura, Cultura e Diversidade.
ORDE do 25 de abril de 2018 pola que se resolve a integración da Biblioteca Pública Municipal Antón de Pepiño do concello de Curtis na Rede de bibliotecas de Galicia.
Consellería de Cultura, Educación e Ordenación Universitaria — III. Outras disposicións — 24/05/2018

Vista a proposta do secretario xeral de Cultura e conforme o establecido no artigo 38 do Decreto 41/2001, do 1 de febreiro, de refundición da normativa en materia de bibliotecas,
Primeiro. Integrar na Rede de bibliotecas de Galicia á Biblioteca Pública Municipal Antón de Pepiño do concello de Curtis.
Segundo. A resolución favorable de integración estará condicionada á sinatura dun convenio onde se recolla a obriga por parte do centro bibliotecario de prestar un servizo público que deberá axustarse ao estipulado no Decreto 41/2001, do 1 de febreiro, e que poderá responder nos restantes termos ás especiais características de cada tipo de centros.
Terceiro. O prazo de sinatura deste convenio non deberá ser superior aos tres meses. De non cumprirse este prazo deixarase sen efecto a posible resolución favorable e suporá o arquivamento definitivo da solicitude.
Cuarto. O posterior incumprimento do dito convenio poderá ser motivo de exclusión temporal ou definitiva do centro bibliotecario de que se trate da Rede de bibliotecas de Galicia.
Santiago de Compostela, 25 de abril de 2018
RESOLUCIÓN do 30 de abril de 2018 pola que se publica o plan de estudos do máster universitario en Políticas Sociais e Intervención Sociocomunitaria.
Universidade da Coruña — III. Outras disposicións — 23/05/2018

O máster universitario en Políticas Sociais e Intervención Sociocomunitaria obtivo a verificación do plan de estudos polo Consello de Universidades, logo de informe favorable da Axencia para a Calidade do Sistema Universitario de Galicia e a autorización da Comunidade Autónoma de Galicia para a súa implantación. Por Acordo do Consello de Ministros do 7 de outubro de 2016 estableceuse o carácter oficial do título e a súa inscrición no Rexistro de Universidades, Centros e Títulos (RUCT) (publicado no
Boletín Oficial del Estado
(BOE) do 26 de outubro, por Resolución da Secretaría Xeral de Universidades do 14 de outubro de 2016).
Polo exposto, de conformidade co disposto no artigo 35.4 da Lei orgánica 6/2001, de universidades, na redacción dada pola Lei orgánica 4/2007,
Publicar o plan de estudos conducente á obtención do título de máster universitario en Políticas Sociais e Intervención Sociocomunitaria pola Universidade da Coruña, que se estrutura segundo consta no anexo.
A Coruña, 30 de abril de 2018
Estrutura das ensinanzas (Real decreto 1393/2007, anexo I, número 5.1).
1. Rama de coñecemento a que se adscribe o título: Ciencias Sociais e Xurídicas.
2. Distribución do plan de estudos en créditos ECTS, por tipo de materia:
3. Especialidades do título:
– Migracións.
– Xénero.
– Envellecemento e Transformacións Familiares.
O alumnado pode elixir realizar os 30 créditos ECTS optativos correspondentes a un único módulo dos tres optativos e obter o título cunha das especialidades indicadas anteriormente, ou ben elixir os ditos 30 créditos entre o total dos créditos ofertados nos tres módulos optativos e así obter o título sen especialidade.
4. Contido do plan de estudos:
1º curso.
2º curso.
A unidade temporal de todas as materias é cuadrimestral e en cada curso existe un equilibrio de créditos entre o primeiro e o segundo cuadrimestre, que deberá ser respectado no caso de producirse unha modificación da organización temporal das materias.
5. Condicións de terminación:
O alumnado deberá superar 120 créditos ECTS, distribuídos como se indica no punto 2, para obter o título de máster universitario en Políticas Sociais e Intervención Sociocomunitaria.
RESOLUCIÓN do 30 de abril de 2018 pola que se publica a modificación do plan de estudos de máster universitario en Rehabilitación Arquitectónica.
Universidade da Coruña — III. Outras disposicións — 23/05/2018

O plan de estudos da titulación de máster universitario en Rehabilitación Arquitectónica pola Universidade da Coruña foi publicado por Resolución do 27 de xullo de 2012 no
Boletín Oficial del Estado
, BOE, do 6 de setembro, unha vez establecido o carácter oficial do título por Acordo do Consello de Ministros do 15 de abril de 2011 (publicado no BOE do 11 de maio por Resolución da Secretaría Xeral de Universidades do 26 de abril de 2011).
A Universidade da Coruña presentou unha solicitude de modificación do plan de estudos do dito máster que obtivo o informe favorable da Axencia para a Calidade do Sistema Universitario de Galicia (ACSUG).
O Real decreto 1393/2007, do 29 de outubro, polo que se estableceu a ordenación das ensinanzas universitarias oficiais, modificado polo Real decreto 861/2010, do 2 de xullo, dispón no artigo 28 o procedemento para a modificación de plans de estudo conducentes á obtención de títulos xa verificados.
Polo exposto,
Publicar o plan de estudos conducente á obtención do título de máster universitario en Rehabilitación Arquitectónica pola Universidade da Coruña coas modificacións aprobadas, que se estrutura segundo consta no anexo e con efectos desde o curso académico 2016/17.
A Coruña, 30 de abril de 2018
Estrutura das ensinanzas (Real decreto 1393/2007, anexo I, número 5.1).
1. Rama de coñecemento a que se adscribe o título: Enxeñaría e Arquitectura.
2. Distribución do plan de estudos en créditos ECTS, por tipo de materia:
3. Contido do plan de estudos.
O alumnado debe elixir 18 créditos optativos entre o total dos créditos optativos ofertados.
A unidade temporal de todas as materias é cuadrimestral e no curso existe un equilibrio de créditos entre o 1º e o 2º cuadrimestre, que deberá ser respectado no caso de producirse unha modificación da organización temporal das materias.
4. Condicións de terminación.
O alumnado deberá superar 60 créditos ECTS, distribuídos como se indica no número 2, para obter o título de máster universitario en Rehabilitación Arquitectónica.
RESOLUCIÓN do 30 de abril de 2018 pola que se publica o plan de estudos de máster universitario en Planificación e Xestión de Destinos e Produtos Turísticos.
Universidade da Coruña — III. Outras disposicións — 23/05/2018

O máster universitario en Planificación e Xestión de Destinos e Produtos Turísticos obtivo a verificación do plan de estudos polo Consello de Universidades, previo informe favorable da Axencia para a Calidade do Sistema Universitario de Galicia, e a autorización da Comunidade Autónoma de Galicia para a súa implantación. Por Acordo do Consello de Ministros do 7 de outubro de 2016 estableceuse o carácter oficial do título e a súa inscrición no Rexistro de Universidades, Centros e Títulos (RUCT) (publicado no Boletín Oficial del Estado, BOE, do 26 de outubro, por Resolución da Secretaría Xeral de Universidades do 14 de outubro de 2016).
Polo exposto, de conformidade co disposto no artigo 35.4 da Lei orgánica 6/2001, de universidades, na redacción dada pola Lei orgánica 4/2007,
Publicar o plan de estudos conducente á obtención do título de máster universitario en Planificación e Xestión de Destinos e Produtos Turísticos pola Universidade da Coruña, que se estrutura segundo consta no anexo.
A Coruña, 30 de abril de 2018
Estrutura das ensinanzas (Real decreto 1393/2007, anexo I, número 5.1).
1. Rama de coñecemento a que se adscribe o título: Ciencias Sociais e Xurídicas.
2. Distribución do plan de estudos en créditos ECTS, por tipo de materia:
3. Contido do plan de estudos
1º. Curso.
2º. Curso.
O máster consta de dúas orientacións que se deben entender como dúas posibles vías formativas. O alumnado pode elixir unha desas orientacións e realizar os 30 créditos optativos que se ofertan por orientación, ou ben realizar unha opción mixta en que o alumnado ten que escoller 30 créditos optativos dos 60 que se ofertan entre as dúas orientacións.
A unidade temporal de todas as materias é cuadrimestral e existe un equilibrio de créditos entre cuadrimestres que deberá ser respectado no caso de producirse unha modificación da organización temporal das disciplinas.
4. Condicións de terminación.
O alumnado deberá superar 90 créditos ECTS, distribuídos como se indica no número 2, para obter o título de máster universitario en Planificación e Xestión de Destinos e Produtos Turísticos.
RESOLUCIÓN do 16 de maio de 2018 pola que se amplía o prazo máximo de execución dos proxectos e de presentación da solicitude de cobramento da Resolución do 15 de setembro de 2017 pola que se dá publicidade do acordo do Consello de Dirección que aproba as bases reguladoras das axudas para o desenvolvemento do Plan Foexga 2017-2018, cofinanciado polo Fondo Europeo de Desenvolvemento Rexional no marco do programa operativo Feder Galicia 2014-2020, así como a selección de entidades colaboradoras que participarán na súa xestión.
Instituto Galego de Promoción Económica — III. Outras disposicións — 23/05/2018

No
Diario Oficial de Galicia
núm. 182, do 25 de setembro de 2017, publicouse a Resolución do 15 de setembro de 2017 pola que se dá publicidade do acordo do Consello de Dirección que aproba as bases reguladoras das axudas para o desenvolvemento do Plan Foexga 2017-2018, cofinanciado polo Fondo Europeo de Desenvolvemento Rexional no marco do programa operativo Feder Galicia 2014-2020, así como a selección de entidades colaboradoras que participarán na súa xestión, e se procede á súa convocatoria en réxime de concorrencia non competitiva.
No punto terceiro do resolvo establécese que o prazo de execución de cada actuación iniciarase na data de presentación da solicitude de axuda e rematará no prazo dun mes a partir do día seguinte ao de finalización de cada actuación (e como data límite final o 15 de novembro de 2018), prazo en que se deberá presentar a solicitude de cobramento.
Tendo en conta que a programación correspondente á convocatoria está resultando de moita aceptación e que algunhas das accións previstas para 2018 sufrirán atrasos superando o prazo máximo de execución do 15 de novembro de 2018.
Por todo o anterior, de conformidade co disposto no artigo 32 da Lei 39/2015, do 1 de outubro, do procedemento administrativo común das administracións públicas, e dado que non se causan prexuízos a terceiros,
Artigo 1º
Ampliar o prazo máximo de execución dos proxectos ata o 30 de novembro de 2018, prazo en que se deberá presentar a solicitude de cobramento, previsto no punto terceiro do resolvo da Resolución do 15 de setembro de 2017 pola que se dá publicidade do acordo do Consello de Dirección que aproba as bases reguladoras das axudas para o desenvolvemento do Plan Foexga 2017-2018, cofinanciado polo Fondo Europeo de Desenvolvemento Rexional no marco do programa operativo Feder Galicia 2014-2020, así como a selección de entidades colaboradoras que participarán na súa xestión, e se procede á súa convocatoria en réxime de concorrencia non competitiva.
Artigo 2º
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 16 de maio de 2018
CORRECCIÓN DE ERROS. Resolución do 27 de novembro de 2017, da Secretaría Xeral de Emprego, pola que se lles dá publicidade ás festas laborais de carácter local para o ano 2018, correspondentes aos concellos das catro provincias da Comunidade Autónoma de Galicia.
Consellería de Economía, Emprego e Industria — III. Outras disposicións — 23/05/2018

Advertido erro na devandita resolución, publicada no Diario Oficial de Galicia número 232, do 7 de decembro de 2017, cómpre facer a seguinte corrección:
No anexo III provincia de Ourense, na páxina 55539, onde di: «70. San Amaro: 13 de febreiro, Martes de Entroido; 15 de xullo», debe dicir: «70. San Amaro: 13 de febreiro, Martes de Entroido; 16 de xullo».
RESOLUCIÓN do 14 de maio de 2018 pola que se ordena a publicación do Acordo do Consello da Xunta de Galicia do 9 de maio de 2018 polo que se aproba a relación de postos de traballo da Consellería de Infraestruturas e Vivenda e da Axencia Galega de Infraestruturas.
Consellería de Facenda — III. Outras disposicións — 23/05/2018

A aprobación da relación de postos de traballo da Consellería de Infraestruturas e Vivenda e da Axencia Galega de Infraestruturas xustifícase polas razóns indicadas no punto primeiro do acordo.
En consecuencia, por proposta da Consellería de Infraestruturas e Vivenda, unha vez consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 9 de maio de 2018, adoptou o seguinte
Primeiro. Apróbase a relación de postos de traballo da Consellería de Infraestruturas e Vivenda e da Axencia Galega de Infraestruturas, nos termos que se sinalan nos anexos a este acordo, como consecuencia das súas necesidades funcionais e organizativas actuais.
Segundo. Clasifícanse de libre designación os postos que a seguir se relacionan, en aplicación do criterio de excepcionalidade que na marxe se indica, de conformidade co previsto na Lei 2/2015, do 29 de abril, do emprego público de Galicia, e co disposto na Resolución do 25 de febreiro de 2016, da Dirección Xeral da Función Pública, pola que se ditan instrucións para tramitar as relacións de postos de traballo e determinar os criterios de excepcionalidade e funcións que definen as características que motivan a especial responsabilidade ou cualificación profesional dos postos de traballo de libre designación, de nivel 28 ou inferior, da Administración da Comunidade Autónoma de Galicia:
Terceiro. Ordénase a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o Acordo adoptado polo Consello da Xunta de Galicia na súa reunión do 9 de maio de 2018, relativo á aprobación da relación de postos de traballo da Consellería de Infraestruturas e Vivenda e da Axencia Galega de Infraestruturas, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013 sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no
Diario Oficial de Galicia
como anexo a esta resolución.
Santiago de Compostela, 14 de maio de 2018
RESOLUCIÓN do 11 de maio de 2018, da Secretaría Xeral para o Deporte, pola que se dá publicidade aos convenios de colaboración subscritos por esta secretaría coas federacións deportivas galegas durante o cuadrimestre anterior.
Vicepresidencia e Consellería de Presidencia, Administracións Públicas e Xustiza — III. Outras disposicións — 23/05/2018

O artigo 15.2 da Lei 1/2016, do 18 de xaneiro, de transparencia e bo goberno (DOG número 30, do 15 de febreiro), impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Dar publicidade á seguinte relación de convenios que se incorpora como anexo a esta resolución:
– Convenios de colaboración subscritos pola Secretaría Xeral para o Deporte nos meses de xaneiro, febreiro, marzo e abril de 2018.
Santiago de Compostela, 11 de maio de 2018
ORDE do 8 de maio de 2018 pola que se dispón o nomeamento dun vogal do Consello de Administración da Autoridade Portuaria de Ferrol-San Cibrao.
Consellería do Mar — II. Autoridades e persoal — 22/05/2018

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta do Sindicato Nacional de CC.OO. de Galicia,
O nomeamento de Francisco Pena Varela como vogal no Consello de Administración da Autoridade Portuaria de Ferrol-San Cibrao en representación das organizacións sindicais.
Santiago de Compostela, 8 de maio de 2018
ORDE do 8 de maio de 2018 pola que se dispón o cesamento dun vogal do Consello de Administración da Autoridade Portuaria de Ferrol-San Cibrao.
Consellería do Mar — II. Autoridades e persoal — 22/05/2018

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O cesamento de Rodrigo Patiño Gago como vogal no Consello de Administración da Autoridade Portuaria de Ferrol-San Cibrao, en representación das organizacións sindicais, agradecéndolle os servizos prestados.
Santiago de Compostela, 8 de maio de 2018
RESOLUCIÓN do 15 de maio de 2018 pola que se dá publicidade aos convenios de colaboración subscritos no primeiro cuadrimestre de 2018.
Axencia Galega para a Xestión do Coñecemento en Saúde — III. Outras disposicións — 25/05/2018

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para darlle cumprimento a esa obriga,
Dar publicidade á relación de convenios subscritos pola Axencia Galega para a Xestión do Coñecemento en Saúde nos meses de xaneiro, febreiro, marzo e abril do ano 2018, que se incorpora como anexo a esta resolución.
Santiago de Compostela, 15 de maio de 2018
CORRECCIÓN DE ERROS. Resolución do 14 de maio de 2018 pola que se dá publicidade á resolución de concesión das axudas para novos emprendedores, cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2010 (Galicia Emprende).
Instituto Galego de Promoción Económica — III. Outras disposicións — 25/05/2018

Advertido erro na citada resolución, publicada no
Diario Oficial de Galicia
número 97, do 23 de maio, cómpre efectuar a seguinte rectificación:
Na páxina 25564, no Resolvo, parágrafo primeiro, onde di: «... de data 2 de maio de 2018 da convocatoria do 30 de marzo de 2017», debe dicir: «... de data 2 de maio de 2018 da convocatoria 2017.3».
RESOLUCIÓN do 16 de maio de 2018 pola que se lles dá publicidade aos convenios de colaboración subscritos pola Axencia Galega das Industrias Culturais (Agadic) no primeiro cuadrimestre do ano 2018.
Axencia Galega das Industrias Culturais — III. Outras disposicións — 25/05/2018

O artigo 15 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esta obriga,
Artigo único. Dar publicidade á relación dos convenios subscritos pola Axencia Galega das Industrias Culturais (Agadic) no primeiro cuadrimestre do ano 2018, que se incorpora como anexo a esta resolución.
Santiago de Compostela, 16 de maio de 2018
EXTRACTO da Orde do 4 de maio de 2018 pola que se aproban as bases e se anuncia a convocatoria pública de dúas bolsas de formación nos lectorados de lingua, literatura e cultura galegas (ED110A).
Consellería de Cultura, Educación e Ordenación Universitaria — III. Outras disposicións — 25/05/2018

BDNS (Identif.): 399931.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións
(http://www.pap.minhap.gob.es/bdnstrans/index).
Primeiro.
Persoas beneficiarias
Españois/españolas ou nacionais dun Estado membro da Unión Europea que estean en posesión dunha titulación universitaria de licenciatura ou de grao relacionada coa filoloxía galega ou coa tradución e a interpretación e cumpran un número mínimo de créditos en materias de galego e do idioma oficial do país onde radique o destino que solicitan ou, no canto deste, en materias de inglés.
Segundo.
Obxecto
Convocar, en réxime de concorrencia competitiva, dúas bolsas de formación nos lectorados de lingua, literatura e cultura galegas nos centros de estudos galegos localizados en distintas universidades estranxeiras.
Terceiro.
Bases reguladoras
Orde do 13 de abril de 2018 pola que se aproban as bases e se anuncia a convocatoria pública de dúas bolsas de formación nos lectorados de lingua, literatura e cultura galegas (ED110A).
Cuarto.
Contía
Importe total da convocatoria: 94.802,40 euros. Destinaranse 91.952,64 euros ao pagamento da bolsa dos lectores e 2.849,76 euros á liquidación da cota patronal á Seguridade Social.
O importe íntegro mensual das bolsas obxecto desta convocatoria é o seguinte:
1.277,12 euros, por tratarse de lectorados localizados en universidades estranxeiras.
Quinto.
Prazo de presentación de solicitudes
Un mes contado desde o día seguinte ao da publicación da orde no
Diario Oficial de Galicia.
Santiago de Compostela, 4 de maio de 2018
EXTRACTO da Orde do 27 de abril de 2018 pola que se publican as bases e se anuncia a convocatoria pública de dúas prazas nos lectorados de lingua, literatura e cultura galegas (procedemento ED110B).
Consellería de Cultura, Educación e Ordenación Universitaria — III. Outras disposicións — 25/05/2018

BDNS (Identif.): 399960.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
(http://www.pap.minhap.gob.es/bdnstrans/index):
Primeiro.
Persoas beneficiarias
Españois/españolas ou nacionais dun Estado membro da Unión Europea que estean en posesión dunha titulación universitaria de licenciatura ou de grao relacionada coa Filoloxía Galega ou coa Tradución e Interpretación e cumpran un número mínimo de créditos en materias de Galego e do idioma oficial do país onde radique o destino que solicita ou, no canto deste, en materias de Inglés.
Segundo.
Obxecto
Convocar, en réxime de concorrencia competitiva, dúas bolsas de formación nos lectorados de lingua, literatura e cultura galegas nos centros de estudos galegos localizados en distintas universidades españolas e estranxeiras.
Terceiro.
Base reguladora
Orde do 13 de abril de 2018 pola que se publican as bases e se anuncia a convocatoria pública de dúas prazas nos lectorados de lingua, literatura e cultura galegas (procedemento ED110B).
Cuarto.
Prazo de presentación de solicitudes
Un mes contado desde o día seguinte ao da publicación da orde no
Diario Oficial de Galicia
.
Santiago de Compostela, 27 de abril de 2018
RESOLUCIÓN do 18 de maio de 2018, da Secretaría Xeral Técnica da Consellería do Mar, pola que se modifica a Resolución do 6 de febreiro de 2018 pola que se lles dá publicidade a dous convenios de colaboración que foron subscritos no terceiro cuadrimestre do ano 2017.
Consellería do Mar — III. Outras disposicións — 29/05/2018

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
Mediante a Resolución do 6 de febreiro de 2018, da Secretaría Xeral Técnica da Consellería do Mar, publicouse a relación de convenios subscritos no terceiro cuadrimestre do ano 2017 (DOG do 16 de febreiro de 2018), na cal non foron incluídos dous convenios subscritos nese período.
En consecuencia, e para dar cumprimento a esa obriga,
Artigo único
Darlle publicidade á relación de dous convenios que foron subscritos pola Consellería do Mar, no terceiro cuadrimestre de 2017, que se incorpora no anexo a esta resolución.
Santiago de Compostela, 18 de maio de 2018
CORRECCIÓN DE ERROS. Orde do 17 de abril de 2018 pola que se establecen as bases reguladoras para a concesión de indemnizacións en materia de sanidade vexetal na Comunidade Autónoma de Galicia e se convocan para o ano 2018.
Consellería do Medio Rural — III. Outras disposicións — 22/05/2018

Advertido erro na citada orde, publicada no Diario Oficial de Galicia número 86, do 4 de maio de 2018, procede efectuar a seguinte corrección:
Na páxina 23251, no punto d) do artigo 22.1, onde di:
«d) Tubérculos de pataca de consumo producidos no concello de Cariño durante a campaña 2017 e destruídos en aplicación das medidas de erradicación de Tecia solanivora Povolny».
Debe dicir:
«d) Tubérculos de pataca de consumo producidos nas zonas demarcadas durante as campañas 2017 e 2018 e destruídos en aplicación das medidas de erradicación de Tecia solanivora Povolny».
RESOLUCIÓN do 4 de maio de 2018 pola que se dá de baixa un ficheiro de datos de carácter persoal.
Universidade de Vigo — III. Outras disposicións — 22/05/2018

O artigo 20 da Lei orgánica 15/1999, do 13 de decembro, de protección de datos de carácter persoal (LOPD), establece que a creación, modificación ou supresión dos ficheiros das administracións públicas só se poderá facer por medio de disposición xeral publicada no
Boletín Oficial del Estado
ou diario oficial correspondente.
Co fin de que se cumpra o mandato legal do artigo 20 da LOPD sobre a creación, modificación e supresión de ficheiros que conteñan datos de carácter persoal xestionados pola Universidade de Vigo, de asegurarlles aos administrados o exercicio dos seus lexítimos dereitos, e habéndose cumprido os trámites establecidos na Lei 8/2001, do 13 de xullo e o Decreto 99/2002, do 1 de xullo, esta reitoría
Primeiro. De conformidade co previsto no artigo 20 da LOPD, e para os efectos previstos, dáse de baixa o ficheiro sinalado no anexo, cuxa creación se publicou no
Diario Oficial de Galicia
o día 8 de marzo de 2018.
Segundo. Esta resolución entrará en vigor o día seguinte ao da súa publicación no
Diario Oficial de Galicia
.
Vigo, 4 de maio de 2018
a) Identificación do ficheiro:
a.1) Denominación do ficheiro: Hack For Good-Cátedra Telefónica.
a.2.) Finalidade: rexistro dos participantes no evento H4G en Vigo.
a.3) Usos previstos: entrega dos premios aos gañadores e remisión de información relacionada co evento.
b) Orixe dos datos:
b.1) Colectivo de persoas sobre as que se pretende obter datos de carácter persoal ou que resulten obrigados a subministralos: alumnos, outros membros da comunidade universitaria e outros cidadáns interesados.
b.2) Procedencia: os propios interesados.
c) Estrutura do ficheiro:
c.1) Datos identificativos: nome, apelidos, DNI, teléfono e enderezo.
c.2) Outros tipos de datos:
c.3) Sistema de tratamento: manual.
d) Comunicacións de datos previstas: non se prevén.
e) Transferencias internacionais de datos previstas: non se prevén.
f) Órganos responsables do ficheiro: Vicerreitoría de Economía e Planificación.
g) Órgano ante o que se poden exercer os dereitos ARCO: Vicerreitoría de Economía e Planificación.
h) Nivel de seguridade: básico.
ORDE do 4 de maio de 2018 pola que se conceden axudas para financiar actividades das confederacións e federacións de nais e pais do alumnado e das asociacións de nais e pais do alumnado de centros de educación especial para o ano 2018.
Consellería de Cultura, Educación e Ordenación Universitaria — III. Outras disposicións — 22/05/2018

Mediante a Orde do 13 de febreiro de 2018 (DOG do 23 de febreiro), a Consellería de Cultura, Educación e Ordenación Universitaria convocou axudas para financiar actividades das confederacións e federacións de nais e pais do alumnado e das asociacións de nais e pais do alumnado de centros de educación especial para o ano 2018.
Reunida a comisión prevista no artigo 11 da citada orde, de acordo coa proposta formulada por ela e de conformidade co artigo 12 da orde de referencia,
Primeiro. Concederlles as axudas, nas contías que se sinalan, ás confederacións, federacións de nais e pais do alumnado e ás asociacións de nais e pais do alumnado de centros de educación especial relacionadas no anexo.
Segundo. Para faceren efectivo o pagamento das axudas, os/as beneficiarios/as presentarán electronicamente, de acordo co establecido no artigo 9 da orde de convocatoria, dirixida á Dirección Xeral de Centros e Recursos Humanos, Subdirección Xeral de Centros, Servizo de Xestión de Programas Educativos, antes do día 31 de outubro de 2018, a seguinte documentación:
a) A xustificación dos gastos realizados, mediante orixinais ou copias compulsadas de facturas e/ou nóminas e acreditación documental de que se efectuou o seu aboamento. Non se admiten recibos como xustificación dos gastos.
b) Unha declaración actualizada do anexo II publicado na Orde do 13 de febreiro de 2018 (DOG do 23 de febreiro), pola que se convocan as axudas para o ano 2018.
Cuarto. Contra esta orde, que pon fin á vía administrativa, os interesados poderán interpoñer o recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses contado a partir do día seguinte ao da súa publicación no
Diario Oficial de Galicia
, de acordo co establecido no artigo 10.1.a) da Lei 29/1998, do 13 de xullo, reguladora da xurisdición contencioso-administrativa.
Así mesmo, contra esta orde poderase recorrer potestativamente en reposición no prazo dun mes, ante o conselleiro de Cultura, Educación e Ordenación Universitaria, de acordo cos artigos 123 e 124 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 4 de maio de 2018
EXTRACTO da Resolución do 7 de maio de 2018, da Direccion Xeral de Comercio e Consumo, pola que se acorda publicar as bases reguladoras dos premios de Artesanía de Galicia e a súa convocatoria para o ano 2018 (código de procedemento IN200A).
Consellería de Economía, Emprego e Industria — III. Outras disposicións — 22/05/2018

BDNS (Identif.): 399562.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional (http://www.pap.minhap.go.es/bdnstrans/index):
Primeiro.
Beneficiarios
Persoas e obradoiros artesáns con recoñecida traxectoria profesional e que están ou estiveron inscritos no Rexistro Xeral de Artesanía de Galicia, segundo o premio a que opten.
Segundo.
Obxecto
Estas bases teñen por obxecto regular a concesión dos premios de Artesanía de Galicia como un recoñecemento á mellora continua no labor dos profesionais do sector artesán galego e contribuír ao seu desenvolvemento económico e promocional.
Terceiro.
Bases reguladoras
Publícanse conxuntamente coa convocatoria.
Cuarto.
Importe
Destínase un total de 10.000,00 euros con cargo aos orzamentos da Fundación Centro Galego da Artesanía e do Deseño.
Os premios de Artesanía de Galicia constarán das seguintes categorías:
Premio Artesanía de Galicia 2018.
Dotación de 6.000 € e trofeo acreditativo.
Premio Traxectoria 2018.
Trofeo acreditativo e sen dotación económica.
Premio Bolsa Eloy Gesto 2018.
Bolsa de formación de 4.000 € e diploma acreditativo.
Quinto.
Prazo de presentación de solicitudes
O prazo de presentación de candidaturas iníciase a partir das 8.00 horas do 2 de novembro de 2018 e remata ás 14.30 horas do 16 de novembro de 2018.
Santiago de Compostela, 7 de maio de 2018
RESOLUCIÓN do 15 de maio de 2018, da Secretaría Xeral Técnica da Consellería do Medio Rural, pola que se dá publicidade aos convenios de colaboración subscritos no primeiro cuadrimestre do ano 2018.
Consellería do Medio Rural — III. Outras disposicións — 29/05/2018

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Darlle publicidade á relación dos convenios subscritos pola Consellería do Medio Rural nos meses de xaneiro, febreiro, marzo e abril, que se incorpora como anexo a esta resolución.
Santiago de Compostela, 15 de maio de 2018
EXTRACTO da Resolución do 16 de maio de 2018, da Secretaría Xeral da Emigración, pola que se establecen as bases reguladoras para a concesión de axudas de emerxencia social e para a realización de viaxes por razóns de interese social, asistencial ou humanitario, e se procede á súa convocatoria para o ano 2018 (código de procedemento PR935A).
Vicepresidencia e Consellería de Presidencia, Administracións Públicas e Xustiza — III. Outras disposicións — 29/05/2018

BDNS (Identif.): 400020.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
As persoas emigrantes galegas e os/as seus/súas fillos/as, que teñan a condición de persoas galegas residentes no exterior, de acordo co establecido no parágrafo seguinte.
Para os efectos da presente convocatoria, terán a condición de persoas galegas residentes no exterior aquelas persoas emigrantes que nacesen en Galicia ou ben acrediten ter residido en Galicia de forma continuada durante dez anos, con nacionalidade española, así como tamén os seus fillos/as que teñan nacionalidade española e que se atopen vinculados con calquera concello galego no Padrón de residentes no exterior (PERE) ou no Censo electoral de residentes no exterior (CERA).
Excepcionalmente, para o caso de que estas persoas teñan que realizar unha viaxe e non poidan valerse por si mesmas, tamén poderá ser beneficiaria unha persoa acompañante.
Segundo. Obxecto
Aprobar as bases polas que se rexerá a concesión de axudas dirixidas a persoas emigrantes de nacionalidade española e de orixe galega residentes no exterior, que carezan dos recursos económicos necesarios para atender situacións sobrevidas de carácter extraordinario de emerxencia social, sanitaria ou asistencial, que precisen dunha actuación urxente, para evitar ou paliar situacións de necesidade ou exclusión social, así como as que teñan por obxecto sufragar os custos das viaxes que teñan que realizar, por razóns destas características, as persoas que poidan ter a condición de beneficiarias.
Terceiro. Bases reguladoras
Resolución do 16 de maio de 2018, da Secretaría Xeral da Emigración, pola que se establecen as bases reguladoras para a concesión de axudas de emerxencia social e para a realización de viaxes por razóns de interese social, asistencial ou humanitario, e se procede á súa convocatoria para o ano 2018 (PR935A).
Cuarto. Importe
Para a concesión das subvencións convocadas destinarase un crédito total de 73.000 euros, con cargo á aplicación orzamentaria 04.30.312 C.480.0.
Quinto. Prazo de presentación de solicitudes
O prazo para a presentación de solicitudes será desde o día seguinte ao da publicación desta resolución no Diario Oficial de Galicia ata o 30 de novembro de 2018, ambos inclusive.
Santiago de Compostela, 16 de maio de 2018
RESOLUCIÓN do 15 de maio de 2018, da Secretaría Xeral Técnica e do Patrimonio da Consellería de Facenda, pola que se lles dá publicidade aos convenios de colaboración subscritos por esta consellería no primeiro cuadrimestre do ano 2018.
Consellería de Facenda — III. Outras disposicións — 29/05/2018

En virtude do establecido no artigo 15 da Lei 1/2016, do 18 de xaneiro de transparencia e bo goberno,
Artigo único. Dar publicidade á relación dos convenios subscritos pola Consellería de Facenda nos meses de xaneiro, febreiro, marzo e abril do ano 2018 que se incorpora como anexo a esta resolución.
Santiago de Compostela, 15 de maio de 2018